paragraph_text: U uvjetima oštre nagnutosti sjeverne Zemljine polukugle ka Suncu i kad mu je Zemlja najbliža, povećana je količina Sunčeva svjetla. Tada na sjeveru tijekom ljeta može prouzročiti pomicanje afričkog monsuna (koji se danas javlja između  polutnika i, približno, 17° sjeverne zemljopisne širine) k sjeveru, što se doista i zbilo prije 10.000 godina te je zapuhnuo po sjevernoj Africi. Posljedica vlažnog ciklusa je fosilna voda, pa je ispod Sahare golema količina slatke vode, dovoljna za napuniti bazen omanjeg mora. Dio je možda nastao čak i prije milijun godina. Pretpovijesna umjetnost na saharskim stijenama nedvojbeno prikazuje okoliš bogat vodom. Naslikali su vodenkonje, sisavce koje se može vidjeti samo u kraju sa stalnom vodom, jer im je voda potrebna tijekom cijele godine.